
Број: 05-96-94/2023
Датум: 05.02.2024.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора Ђукић Ђоке из Каракаја, за издавање еколошке дозволе за ЗТР-аутосервис „ЂУКИЋ“ - пословни простор у коме се врши одржавање и поправка моторних возила и трговина на мало дијеловима и прибором за моторна возила, који се налази у насељу Каракај, град Зворник, од 30.11.2023.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:

Р Ј Е Ш Е Њ Е
1. Даје се инвеститору Ђукић Ђоки из Каракаја, ЕКОЛОШКА ДОЗВОЛА за ЗТР-аутосервис „ЂУКИЋ“ - пословни простор у коме се врши одржавање и поправка моторних возила и трговина на мало дијеловима и прибором за моторна возила, који се налази у насељу Каракај, град Зворник, на грађевинској парцели означеној као к.п. број 7508/20 К.О. Зворник. 
2. Опис активности и постројења за које се издаје еколошка дозвола:
         Објекат је стамбено пословног карактера, у приземљу се налази пословни простор у коме се одвија предметна дјелатност. Лоциран је са десне стране магистралног пута Бијељина -Зворник. Дјелатност се заснива на: дијагностици кварова, замјени дијелова, замјени уља и филтера и вулканизерским радовима.
Еколошка дозвола се издаје за :
· Пословни објекат, димензија 4,40 × 9,30 m + 3,80 × 5,80 m, 

· Котловницу,  димензија 4,90 × 5,00 m.
Од алата и машина инвеститор користи основне механичарске ручне алате, више ауто дизалица, уређај за монтажу и демонтажу гума, уређај за балансирање точкова, уређај за реглажу трапа, уређај за пуњење аутоклима, пресу за избијање лежајева и компресор.

3. Инвеститор Ђукић Ђоко из Каракаја,  дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор Ђукић Ђоко из Каракаја, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке

· Потребно је асфалтирати манипулативне и радне површине ради лакшег чишћења и одржавања.
· Адекватном организацијом рада спречити стварање гужве и застоја. 

· Све манипулативне површине и саобраћајнице потребно је редовно чистити, прати и одржавати да би се спријечиле прекомјерне концентрације лебдећих честица око објекта.
· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ број 124/12).
· Уређаји, односно постројења која емитују буку морају бити атестирани, односно морају бити конструисани као изоловани, тако да у спољну средину неће емитовати буку преко дозвољеног нивоа.

· Да би се ублажио ниво буке која настаје при раду објекта првенствено се морају редовно вршити испитивања опреме и машина и одржавање истих према упутству произвођача.

· У случају повећаног нивоа буке усљед рада уређаја у објектима, извршити у складу са техничким могућностима херметизацију извора буке.
· Вршити редован преглед и сервис опреме и уређаја, према спецификацији произвођача.
· Испуњавати услове предвиђених Правилником о дозвољеним границама интезитета звука и шума („Службени лист СР БИХ“, број: 46/89).

· Да би се смањило присуство буке и прашине извршити озелењавање свих слободних површина брзо растућим зеленилом и украсним биљкама а посебно уз границу са сусједним парцелама.
3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о условима за испуштање отпадних вода у  јавну канализацију („Службени гласник РС“, број: 44/01).
· Чишћење подова у пословном објекту вршити искљ-учиво сухим поступком. 

· Евентуално настале отпадне воде унутар сервиса упуштати у сепаратор масти и уља на пречишћавање прије испуштања у јавну канализацију. 
· У сарадњи са овлаштеним оператером вршити редовно чишћење и пражњење одводних канала минимално два пута годишње и на основу Уговора. 

· Санитарне и фекалне отпадне воде одводити у јавну канализацију у складу са Правилником.
· Отпадне воде са манипулативних површина, системом уређених сливних површина, решетки и канала одводити на третман пречишћавања у сепаратору масти и уља на локацији. Прељев пречишћених отпадних вода испуштати у крајњи реципијент. 

· Минимум два пута годишње вршити чишћење сепаратора на основу Уговора са овлаштеним оператером. 

· Водити књигу евиденције чишћења и одржавања сепаратора (датум и вријеме контроле, датум и вријеме чишћења, количине уља и муљева, име, презиме и потпис одговорног лица за чишћење, име и презиме и потпис лица које је преузело отпадне материје). 

· Правилно одржавање сепаратора:

a) Сваких 15 дана, односно послије велике кише или прања платоа отворити поклопац коморе сепаратора те извршити испуштање масноће и уља у посуду за талог, затим поново затворити затварач. О томе водити књигу евиденција са назначеном количином прикупљених масноћа, даном  пражњења, начином и мјестом одлагања зауљеног отпада.

б) Сваких шест мјесеци улазне коморе сепаратора очистити од чврстог материјала    (пијесак и шљунак). Када се напуни посуда за талог извршити пумпање талога клипном пумпом. Поред сепаратора треба да се налази  непропусна посуда у коју се сипају издвојене материје из сепаратора.

             в) Поклопци сепаратора морају бити закључани. Код сваког рада у сепаратору забрањује се прилаз са отвореним пламеном.
· Претакање разних моторних уља у намјенске затворене металне бачве за складиштење и превоз вршити искључиво на водонепропусним површинама. 

· Избјегавати нестручну манипулацију како би се избјегле акцидентне ситуације излијевања и пролијевања течних материја које могу негативно утицати на животну средину. 

· Прије одлагања амбалажу контаминирану опасним супстанцама што више испразнити од производа, не испуштати препарате у канализацију и воде. 

· У случају излијевања нафте и нафтних деривата, техничких уља из возила, користити комерцијална патентирана средства-апсорбент за упијање нафтних деривата (пијесак, пиљевина). 

· Потребно је обезбједити довољне количине апсорбента на локацији.
· Употребљени апсорбент и друге загађене материје збринути као опасни отпад. 

· Манипулативни плато је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина. 
· Спријечити неконтролисано расипање отпада.

· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Контејнере држати на чврстој бетонској подлози, приступачној за прилаз возила комуналне службе.
· Контејнери/канте за складиштење свих врста отпада на локацији морају бити јасно означени типом и нивоом опасности. 
· Спречити неконтролисано расипање отпада. 

· Вршити селективно раздвајање отпада по врстама и за то обезбједити одговарајуће канте/посуде/контејнере које морају бити водонепропусне и на наткривеној површини до момента преузимања од стране комуналне службе.

· У случају појаве већих количина папирног, металног и пластичног отпада, исти селективно прикупљати и продавати у секундарне сировине.

· Уљну амбалажу, уљне филтере те замашћене и зауљене крпе и пуцвалу, контаминирани апсорбент, одлагати у посебно метално буре, одвојено од комуналног отпада. Исто предавати овлаштеном оператеру по унапријед склопљеном Уговору.

· Садржај дренажних канала чистити и празнити минимум два пута годишње у сарадњи са овлаштеним оператером и по унапријед склопљеним Уговорима.

· Отпадна моторна и хидраулична уља, уља из мјењача и диференција складишти у намјенске затворене бачве. Иста збрињавати у сарадњи са овлаштеним оперетером и на основу Уговора са оваштеним оператером.

· Због малих количина мјешани комуналани отпад свакодневно одвозити са локације и одлагати у контејнер за мјешани комунлани отпад унутар насеља.

· Сав продуковани опасан отпад збрињавати у сарадњи са овлаштеним фирмама и по унапријед склопљеним Уговорима.

· Водити евиденцију продукованих врста отпада на локацији.
· Опасан отпад на локацији отпремати по настајању количине рентабилне за отпрему, а складиштење отпада на локцији не смије бити дуже од 12 мјесеци од момента настајања. 
· Одговорно лице објеката, треба да активно и ажурно води послове и евиденцију чишћења и одржавања истих, а све наведене послове да обавлја по важећем уговору са комуналним предузећем, уз сарадњу и са другим надлежним општинским органима. 

· Зауљене дијелове складиштити у затворено метално буре и исто поставити испод наткривеног дијела објекта или у унутрашњости објекта. 
· Поштовати мјере и активности прописане Планаом управљања отпадом. 

· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21)
· Врсте отпада које настају у фази рада пострјења и које се морају адекватно збринути:
Табела бр.1: Врсте  отпада које јављају на предметној локацији
	Шифра
	Назив отпада

	13 
	ОТПАДИ ОД УЉА И ОСТАТАКА ТЕЧНИХ ГОРИВА (ОСИМ ЈЕСТИВИХ УЉА И ОНИХ У ПОГЛАВЉИМА 05, 12 И 19) 

	13 02
	Отпадна моторна уља, уља за мјењаче и подмазивање

	13 02 08*
	Остала моторна уља, уља за мјењаче и подмазивање

	15 
	ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАЊЕ, МАТЕРИЈАЛИ ЗА ФИЛТРИРАЊЕ И ЗАШТИТНА ОДЈЕЋА, АКО НИЈЕ ДРУГАЧИЈЕ СПЕЦИФИКОВАНА 

	15 01
	Амбалажа (укључујући посебно сакупљену амбалажу у комуналном отпаду)

	15 01 01
	папирна и картонска амбалажа 

	15 01 02 
	пластична амбалажа 

	15 01 04 
	метална амбалажа 

	15 01 10* 
	амбалажа која садржи остатке опасних супстанци или је контаминирана опасним супстанцама 

	15 02 
	Адсорбенти, филтерски материјали, крпе за брисање, заштитна одјећа 

	15 02 02* 
	апсорбенти, материјали за филтере (укључујући филтере за уље који нису другачије спецификовани), крпе за брисање, заштитна одјећа, који су контаминирани опасним супстанцама 

	16
	ОТПАДИ КОЈИ НИСУ ДРУГАĈИЈЕ СПЕЦИФИКОВАНИ У КАТАЛОГУ

	16 01 
	Стара возила из различитих средстава транспорта (уклјучујући машине које раде поред пута) и отпади настали ослобађањем од старих возила и од одржавања возила ( изузев 13,14,16 06 и 16 08)

	16 01 07*
	Филтери за уље

	16 01 13*
	Кочионе течности

	16 01 17
	Ферозни метал

	16 01 19
	Пластика

	20 
	ОПШТИНСКИ ОТПАД (КУЋНИ ОТПАД У И СЛИЧНИ КОМЕРЦИЈАЛНИ И ИНДУСТРИЈСКИ ОТПАДИ), УКЉУЧУЈУЋИ И ОДВОЈЕНО САКУПЉЕНЕ ФРАКЦИЈЕ 

	20 03 
	остали општински отпад 

	20 03 01 
	мијешани општински отпад 


  Напомена: Опасни отпад у Каталогу отпада има ознаку звијездице (*)
            3.3.4.   Мјере заштите у случају инцидентних ситуација
У случају пожара потребно је предузети сљедеће мјере:

· Потребно је извршити евакуацију објекта.
· Приступити гашењу пожара средствима за гашење (угљендиоксид и прах).
· Мобилисати снаге и средства.
· Активирати ватрогасне јединице.
· Обезбједити несметан приступ објектима (за ватрогасну службу и сл.).
· Извршити спашавање људи и материјалних добара.
            3.3.5.   Мјере након затварања постројења
· Извршити физичко уклањање постројења и објекат на локацији. 

· Извршити рекултивацију терена и предметни локалитет довести у првобитно стање у складу са посебним пројектом о рекултивацији. 

· Извршити озелењавање кориштених површина на локацији засијавањем или засађивањем одговарајућих биљних врста. 

· Уклонити сав отпад који је настао приликом рушења и збринути га на прописан начин. 

         3.4. Инвеститор, Ђукић Ђоко из Каракаја, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вриједности за загађујуће материје и то:
          4.1.   Бука ван локације предметног објекта несмије да прелази дозвољени ниво буке  који је прописан Правилником о дозвољеним границама интензитета звука и шума („Службени лист СР БиХ“, бр. 46/89). Предметна локација сврстава се у IV зону. Дозвољени нивои вањске буке дати су у сљедећој табели. 

Табела бр. 2:  Дозвољен ниови вањске буке према намјени подручја
	Подручје
(зона)
	НАМЈЕНА ПОДРУЧЈА
	Еквивалентни

нивои (Leq)
	Вршни

нивои

	
	
	дан
	ноћ
	L10
	L1

	I
	болничко, љечилишно
	45
	40
	55
	60

	II
	туристичко, рекреацијско, опоравишно
	50
	40
	60
	65

	III
	чисто стамбено, васпитно-образовне и здравствене институције, јавне зелене и рекреационе површине
	55
	45
	65
	70

	IV
	трговачко, пословно стамбено и стамбено уз саобраћајне коридоре, складишта без тешког транспорта
	60
	50
	70
	75

	V
	пословно, управно, трговачко, занатско, сервисно (комунални сервис)
	65
	60
	75
	80

	VI
	индустријско, складишно, сервисно и саобраћајно подручје без станова
	70
	70
	80
	85


4.2. Граничне вриједности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у јавну канализацију („Службени гласник Републике Српске“ број: 44/01): 
Табела бр. 3:  Граничне вриједности параметара квалитета отпадних вода које се испуштају у јавну канализацију
	Р.б.
	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	1.
	Температура воде
	°C
	40

	2.
	pH
	jedinice pH
	6,5-9,0

	3.
	Талог након 0,5 часова таложења
	ml/l
	5

	4.
	Електропроводљивост 
	µS/cm
	-

	5.
	ХПК
	gO2/m3
	125

	7.
	Амонијачни азот
	gN/m3
	40

	8.
	Нитритни азот
	gN/m3
	10

	9.
	Нитратни азот
	gN/m3
	-

	10.
	Укупни азот
	gN/m3
	100

	11.
	Укупни фосфор
	gP/m3
	5

	12.
	Сулфати
	g/m3
	200

	13. 
	Хлориди 
	mg/m3
	250

	14.
	Гвожђе
	mg/m3
	***

	15.
	Цинк
	mg/m3
	2000

	16.
	Олово
	mg/m3
	1000

	17.
	Бакар
	mg/m3
	1000

	18.
	Арсен
	mg/m3
	100

	19.
	Кадмијум
	mg/m3
	50

	20.
	Никл
	mg/m3
	50

	21.
	Манган
	mg/m3
	500

	22.
	Минерална уља
	mg/m3
	100 000


5. Мониторинг
          5.1. Одговорно лице Ђукић Ђоко из Каракаја, дужно је спроводити мониторинг загађујућих материја у периоду важења еколошке дозволе на сљедећи начин:
Табела бр. 4: План мониторинга
	Предмет

мониторинга
	Параметар који се

осматра
	Мјесто вршења

мониторинга
	Вријеме и начин вршења

мониторинга
	Разлог због чега се врши 

монито-ринга

одређеног

параметра
	Одговорност

	Квалитет

ваздуха - емисија

	Параметри стања 

издувних гасова: Температура, удио О2, топлотни губитак 

Полутант: СО2, СО NОX, чврсте честице, емисија чађи, 

зацрњеност по Бакараку
	Испуст из котловнице


	Једном (1) у три годинe у зимском периоду-грeјној сезони

	Да се утврди вриједност загађујућих материја које се емитују из котловнице


	Извођач:

Фирма специјализована за мониторинг ваздуха

Надзор: 

Инвеститор или овлаштена особа

	Емисија буке
	Интезитет нивоа буке; 

Дневни ниво буке.


	На границама локације према стамбеним објектима


	По налогу надлежног инспекцијског органа или жалби сусједа.


	Вриједновање утицаја продуковане буке на најближе стамбене објект
	Извођач:

Фирма специјализована за мониторинг

Надзор: 

Инвеститор или овлаштена особа.

	Квалитет тла
	Визуелно надгледање
	На читавој локацији погона
	Што редовније, минимум једном у мјесецу, и послије сваке временске неприлике

	Да се утврди евентуално просипање сировине или производа као и других материјала, који могу контаминирати земљиште
	Извођач:

Инвеститор или радник кога је инвеститор задужио 

Надзор: 

Инвеститор или овлаштена особа

	Квалитет воде
	Укупно суспендоване материје на 105 ˚С, минерална уља, ХПК и БПК5


	Таложник за прихват технолошке отпадне воде

	Једном годишње

	Одређивање утицаја ефлуента на реципијент

Пројектовње система за третман отпадне воде (потребан степена пречишћавања –ПСП %).
	Извођач:

Фирма специјализована за мониторинг вода

Надзор: 

Инвеститор или овлаштена особа 


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „В&З-ЗАШТИТА“ д.о.о. Бања Лука.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, Ђукић Ђоко из Каракаја, дана 30.11.2023.год., поднео је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за ЗТР-аутосервис „ЂУКИЋ“ - пословни простор у коме се врши одржавање и поправка моторних возила и трговина на мало дијеловима и прибором за моторна возила, који се налази у насељу Каракај, град Зворник, на грађевинској парцели означеној као к.п. број 7508/20 К.О. Зворник.

         Уз Захтјев су достављени Докази, које је урадила овлашћена институција „В&З-ЗАШТИТА“ д.о.о. Бања Лука која поседује лиценцу за обављање дјелатности из области заштите животне средине, број: 5-Е/05 од 05.10.2023.год. Докази уз захтјев и План управљања отпадом су саставни дио овог Рјешења. 
Инвеститор је уз Захтјев за издавање еколошке дозволе, поред Доказа број протокола: 600-Z-546//23 од новембра 2023.године, приложио и сљедећу документацију:
· Уговор о откупу и збрињавању рабљених уља, број: 02-1310/13 од 08.04.2013.год.

· Упутство о прикупљању  рабљених уља и течности, од 17.08.2011.год.

· Уговор о пружању и коришћењу комуналних услуга, А.Д. „ВОДОВОД И КОМУНАЛИЈЕ“ Зворник, број: 2016 од 17.05.2018.год. 

· Локацијске услове, Одјељење за просторно уређење Градска управа Града Зворник, број: 04-364-17/2018 од 27.03.2018.год.

· Рјешење, Одјељење за просторно уређење, Општинска управа Зворник, број: 04-361-24/04 од 23.02.2004.год.
· Скица, Одјељење за просторно уређење, од 13.03.2017.год.
· Посједовни лист – препис број: 3021/3, Републичка управа за геодетске и имовинско – правне послове Бања Лука,ПЈ Зворник, број: 21.21-952.1.1-381/2018 од 02.02.2018.год.
· Копија катастарског плана, Републичка управа за геодетске и имовинско – правне послове Бања Лука, ПЈ Зворник, од 06.03.2017.год.
· План намјене површина, од 14.03.2018.год.
· Потврда о регистрацији, Министарство финансија Републике Српске, број: 06/1.06/0801-455/5-16-451/12 од 13.11.2012.год.

· Рјешење, Одјељење за привреду и друштвене дјелатности Административне службе Општине Зворник, број: 08-350-464/12 од 12.11.2012.год.

· Доказ о уплати градске административне таксе.

	
	


       Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 06.12.2023.- 06.01.2024. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

